A Törvényszék (nyolcadik tanács) 2018. július 12‑i ítélete – Silec Cable és General Cable kontra Bizottság
(T‑438/14. sz. ügy)
„Verseny – Kartellek – Az elektromos kábelek európai piaca – Az EUMSZ 101. cikk megsértését megállapító határozat – A vállalkozás fogalma – Gazdasági jogutódlás – Egységes és folyamatos jogsértés – A jogsértés bizonyítéka – Nyilvános elhatárolódás – A részvétel időtartama – Egyenlő bánásmód – A jogsértés súlya – Korlátlan felülvizsgálati jogkör”
1.      Verseny – Uniós szabályok – Jogsértések – Betudhatóság – Vállalkozás – Fogalom – Gazdasági egység
(EUMSZ 101. cikk)
(lásd: 32–41. pont)
2.      Verseny – Közigazgatási eljárás – Jogsértést megállapító bizottsági határozat – A jogsértésnek és a jogsértés időtartamának a Bizottságra háruló bizonyítása – Bizonyítási mód – Valószínűsítő körülmények csoportjának igénybevétele – Az egyenként vizsgált valószínűsítő körülmények bizonyító erejének megkövetelt szintje – Valószínűsítő körülmények csoportja összességében való értékelésének megengedhetősége – Az ártatlanság vélelme elvének tiszteletben tartása
(EUMSZ 101. cikk, (1) bekezdés; az Európai Unió Alapjogi Chartája, 48. cikk)
(lásd: 62–68., 116–122. és 143–145. pont)
3.      Verseny – Uniós szabályok – Jogsértések – Betudhatóság – Megfelelési program végrehajtása a versenyjogi szabályoknak való megfelelés érdekében – Nem kötelező figyelembevétel
(EUMSZ 101. cikk, (1) bekezdés)
(lásd: 72. pont)
4.      Verseny – Közigazgatási eljárás – Jogsértést megállapító bizottsági határozat – A jogsértésnek és a jogsértés időtartamának a Bizottságra háruló bizonyítása – A bizonyítási teher terjedelme – A jogsértés megszüntetésére vonatkozó bizonyíték – A meghozott döntésektől való elhatárolódás hiánya – Nyilvános elhatárolódás – Értékelési szempontok
(EUMSZ 101. cikk, (1) bekezdés)
(lásd: 150–165. pont)
5.      Verseny – Közigazgatási eljárás – Jogsértést megállapító bizottsági határozat – A jogsértésnek és a jogsértés időtartamának a Bizottságra háruló bizonyítása – A bizonyítási teher terjedelme – Egységes és folyamatos jogsértés – A teljes vizsgált időszak egyes meghatározott időszakaira vonatkozó bizonyítékok hiánya – Hatás hiánya
(EUMSZ 101. cikk, (1) bekezdés)
(lásd: 174. pont)
6.      Verseny – Bírságok – A vállalkozás egyéni magatartásának figyelembevételével történő értékelés – A más gazdasági szereplővel szembeni szankció hiányának következménye – Hiány – Az egyenlő bánásmód elvének a jogszerűség elvével összeegyeztetendő tiszteletben tartása
(EUMSZ 101. cikk, (1) bekezdés; 1/2003 tanácsi rendelet, 23. cikk, (2) bekezdés)
(lásd: 187. és 188. pont)
Tárgy
Elsődlegesen az [EUMSZ] 101. cikk és az EGT‑Megállapodás 53. cikke alkalmazására vonatkozó eljárásban (AT.39610 – „erősáramú [helyesen: elektromos] kábelek” ügy) 2014. április 2‑án hozott C(2014) 2139 final bizottsági határozatnak a felpereseket érintő részében történő megsemmisítése iránt, másodlagosan pedig a velük szemben kiszabott bírságok összegének csökkentése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Törvényszék a Silec Cable SAS‑t és a General Cable Corp.‑ot kötelezi a költségek viselésére.